Sande prestegjeld (Vestfold)

Sande prestegjeld var et prestegjeld tilhørende Nord-Jarlsberg prosti i Tunsberg bispedømme i Den norske kirke. Det omfattet Sande kommune i Vestfold fylke, og hovedkirken var Sande kirke.

Historikk 

Sǫndvinjar sókn (norrønt) har sin opprinnelse fra kristningen av landet. Sande prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. 

Ved reskript 13.06.1691 ble Sande overført fra Bragernes prosti til Tønsberg prosti.

Ved reskript 02.03.1742 ble Skoger og Tangen utskilt fra Sande som eget Skoger prestegjeld i 1752.

Sande prestegjeld dannet grunnlaget for Sande formannskapsdistrikt opprettet i 1837.

Inndeling 1992:  Sande.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Sande prestegjeld og dets sogn er nå en del av Holmestrand kirkelige fellesråd underlagt Nord-Jarlsberg prosti.

Referanser

Holmestrands historie
Prestegjeld i Tunsberg bispedømme
Prestegjeld i Vestfold